Diari Oficial de la Generalitat Valenciana


Sumari del DOGV 4035, del 04-07-2001 (2001/6523)

DECRET 117/2001, de 26 de juny, del Govern Valencià, pel qual es declaren les forests situades al marge esquerre del riu Cabriol com a zona d'actuació urgent (ZAU), per a defensar-les davant els risc d'incendis forestals.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6523


Data del document
:   26-06-2001

Organisme emissor
:   Conselleria de Medi Ambient

Tipus de document
:   Decret

Correcció d'errades

Anàlisi jurídica

 Descriptors 

:   * Villargordo del Cabriel
    * Camporrobles
    * Venta del Moro
    * lluita contra incendis
    * legislació
    * muntanya
    * incendi

DECRET 117/2001, de 26 de juny, del Govern Valencià, pel qual es declaren les forests situades al marge esquerre del riu Cabriol com a zona d'actuació urgent (ZAU), per a defensar-les davant els risc d'incendis forestals. [2001/X6523]
  
L'article 24 de la Llei 3/1993, de 9 de desembre, Forestal de la Comunitat Valenciana, en l'apartat 1.g), estableix que l'administració, després de l'audiència als propietaris, pot declarar àrees com a zones d'actuació urgent (ZAU), amb la finalitat de conservar-les i afavorir-ne la restauració sempre que els terrenys estiguen afectats per qualsevol alteració ecològica greu o amb risc d'afectar-los.
  
És objecte del present decret la declaració de la zona de les forests situades al marge esquerre del riu Cabriol com a zona d'actuació urgent (ZAU), amb la finalitat de preservar-la davant el risc d'incendis forestals.
  
La zona objecte de declaració com d'actuació urgent, que es troba a la comarca de la Plana d'Utiel-Requena, acull una part important i representativa de les masses forestal de la Comunitat Valenciana i les formacions vegetals que s'hi desenvolupen presenten un estat de conservació acceptable, motiu pel qual s'ha considerat prioritari defensar-les.
  
La conservació d'aquestes formacions es troba amenaçada per un perill potencial alt d'incendis com a conseqüència de les característiques fisiogràfiques, meteorològiques i climàtiques que caracteritzen aquests terrenys. Aquesta situació fa necessària i urgent una ordenació i un tractament dels combustibles vegetals que doten aquests terrenys d'una estructura, basada en àrees tallafocs, que els permeta fer front al fenomen de l'incendi amb un mínim de garantia per a la persistència del conjunt de la massa forestal.
  
La Generalitat Valenciana, a la vista de la situació descrita i sobre la base de l'article 24 de la Llei 3/1993, de 9 de desembre, Forestal de la Comunitat Valenciana, i 59 del seu reglament, aprovat pel Decret 98/1995, de 16 de maig, del Govern Valencià, després de l'audiència dels propietaris afectats, ha optat per declarar aquest àrea com a zona d'actuació urgent (ZAU), amb la finalitat de preservar-la davant el risc d'incendis forestals mitjançant la planificació, projecció i execució de les actuacions forestals que es consideren necessàries.
  
Per tot el que s'exposa, a proposta del conseller de Medi Ambient i després de la deliberació del Govern Valencià, en la reunió del dia 26 de juny de 2001,
  
DECRETE
  
Article 1. Objecte
  
Es declara zona d'actuació urgent (ZAU), amb la finalitat de defensar-la davant el risc d'alteracions ecològiques greus com a conseqüència de grans incendis forestals, les forests situades al marge esquerre del riu Cabriol.
  
Article 2. Àmbit territorial
  
La zona definida com a forests situades al marge esquerre del riu Cabriol, amb una superfície de 12.087 hectàrees, està ubicada als termes municipals de Camporrobles, Villargordo del Cabriel i Venta del Moro, de la província de València, i els seus límits són els següents:
  
- Nord: embassament de Contreras i límits de cultius del terme municipal de Camporrobles.
  
- Est: finques agrícoles El Balsón i El Bancall i la carretera de Venta de Moro a Casas de Pradas.
  
- Sud: carretera de Casas de Pradas a la finca Tamayo.
  
- Oest: riu Cabriol, límit amb la província d'Albacete.
  
En l'annex I del present decret es recull la representació cartogràfica de la zona objecte de declaració.
  
Article 3. Mesures preventives
  
Les mesures preventives que cal adoptar consisteixen a dotar la citada zona d'una xarxa d'àrees tallafocs dissenyada i estructurada de tal forma que, minimitzant impactes ambientals negatius, aconseguisca garantir en conjunt la persistència de les masses forestals actualment presents davant el risc d'incendis forestals.
  
Les mesures esmentades es troben recollides en el corresponent projecte de silvicultura preventiva, elaborat a aquest efecte per la Direcció General de Recursos Forestals.
  
En l'annex II del present decret es recull la informació cartogràfica de la xarxa d'àrees tallafocs dissenyada inicialment.
  
Article 4. Sistema d'execució
  
1. Als terrenys objecte del present decret en què la gestió directa siga competència de la Generalitat Valenciana, el projecte a què fa referència l'article anterior, una vegada aprovat, ha de ser executat per l'administració forestal.
  
2. Als terrenys no gestionats directament per la Generalitat Valenciana, tant de propietat pública com privada, sense perjudici del que es disposa en l'article 24 de la Llei 3/1993, de 9 de desembre, Forestal de la Comunitat Valenciana, amb caràcter general, i amb l'objectiu d'aconseguir una major racionalitat i eficàcia en la realització dels treballs, l'execució del projecte ha de ser realitzada de la mateixa manera per l'administració forestal, després de la firma dels corresponents convenis amb els propietaris. En els convenis esmentats, de conformitat amb el punt 2 de l'article 119 del Reglament de la Llei 3/1993, de 9 de desembre, Forestal de la Comunitat Valenciana, correspon a la Generalitat Valenciana l'aportació de la inversió a realitzar, i l'aportació del propietari és la disponibilitat dels seus terrenys per a l'execució dels treballs. La durada dels convenis és de deu anys, de tal manera que permeten tant l'execució del projecte com el seu manteniment posterior per part de l'administració forestal durant aquest període. En el cas que no es produïsca denúncia expressa del conveni per cap de les parts, aquest es prorrogarà de forma automàtica en cicles consecutius de deu anys.
  
3. No obstant això, i d'acord amb el que es disposa en l'article 24 de la Llei 3/1993, de 9 de desembre, Forestal de la Comunitat Valenciana, als terrenys no gestionats directament per la Generalitat Valenciana, els propietaris públics o privats poden executar directament els treballs, que tenen caràcter obligatori. Els treballs s'han de realitzar en un termini no superior a dos anys des de la data d'aprovació del present decret.
  
4. En el cas que els propietaris afectats no realitzen els treballs indicats dins del termini i en la forma previstos es pot acudir, després d'un advertiment, a l'execució subsidiària per part de l'administració forestal a càrrec de l'obligat.
  
Article 5. Indemnitzacions compensatòries
  
A les forests de propietat privada, no subjectes a cap consorci o conveni per a repoblar-les, els propietaris que es vegen afectats pels treballs han de rebre una indemnització compensatòria per les limitacions d'ús i de rendes futures en aquests terrenys.
  
Les indemnitzacions compensatòries s'han de pagar per una sola vegada per a cada un dels períodes de deu anys.
  
Els límits establits per a les valoracions de les indemnitzacions del primer decenni són les que s'estableixen en el quadre següent:
  
Els imports totals calculats en funció del quadre anterior es veuran incrementats en una prima lineal base de 5.000 pessetes (30,05 euros).
  
Les valoracions unitàries de les indemnitzacions compensatòries per als decennis futurs s'han d'establir i de revisar de forma periòdica mitjançant ordre del conseller de Medi Ambient.
  
Article 6. Destinació dels productes per a fusta amb aprofitament comercial
  
En funció de la titularitat i situació administrativa dels terrenys forestals afectats pels treballs, els productes per a fusta amb aprofitament comercial que s'obtinguen han de tenir la destinació següent:
  
1. A les forests de propietat de la Generalitat Valenciana s'han de comercialitzar els productes en carregador, d'acord amb la legislació vigent.
  
2. A les forests consorciades o en conveni per a repoblar-les s'ha de procedir de la mateixa manera que en el cas de muntanya de la Generalitat, repartint els ingressos obtinguts entre aquesta i el propietari del terrenys, d'acord amb els percentatges establits en els corresponents convenis o consorcis.
  
3. A les forests catalogades d'utilitat pública no consorciades ni en conveni per a repoblar-les, quan la fusta obtinguda no sobrepasse els 100 metres cúbics, ha de quedar sense més en poder de l'ajuntament per a atencions municipals. Quan la fusta obtinguda sobrepasse l'esmentada quantitat, s'ha de comercialitzar d'acord amb el que s'estableix en la legislació vigent per a aprofitaments en forests catalogades d'utilitat pública.
  
4. A les forests privades o públiques no catalogades com d'utilitat pública, que no estiguen consorciades o en conveni, la fusta obtinguda s'ha de posar a disposició del propietari en carregador perquè la comercialitze.
  
Per la seua part, el propietari està obligat a retirar la fusta dels carregadors en un termini de temps inferior a quatre mesos. En cas que no es retire la fusta en el termini fixat, la Generalitat Valenciana la decomissarà i, posteriorment, la destruirà o comercialitzarà.
  
Article 7. Termini d'execució
  
L'execució dels treballs s'ha de realitzar en un termini no superior als tres anys.
  
El manteniment de les àrees tallafocs, que està previst que es realitze en cicles de dos i quatres anys, s'ha d'executar dins de l'anualitat que corresponga i durant el període de vigència dels convenis.
  
Article 8. Finançament
  
La dotació pressupostària per a l'execució inicial de la xarxa d'àrea tallafocs recollida en el projecte previst ascendeix a la quantitat d'1.311.000,00 euros (091.543.006 PTA), dels quals un màxim de 37.000,00 euros (6.156.282 PTA) es destinaran a indemnitzacions compensatòries.
  
El manteniment posterior i periòdic de la xarxa d'àrees tallafocs executada a l'empara del present decret, així com les indemnitzacions compensatòries establides en cicles de deu anys, s'han de finançar a càrrec del programa 442.40, d'acord amb les previsions recollides en el projecte i fins als imports globals màxims que per a aquest fi destinen les corresponents lleis de pressupost de la Generalitat Valenciana.
  
DISPOSICIONS ADDICIONALS
  
Primera
  
S'aproven els models de conveni per a l'execució i manteniment de la xarxa d'àrees tallafocs per a la defensa de les forests situades al marge esquerre del riu Cabriol davant el risc d'incendis forestals, a subscriure amb entitats públiques i privades, que figuren en els annexes III, IV i V.
  
Segona
  
S'autoritza la subscripció dels convenis esmentats en la disposició addicional primera i es faculta el conseller de Medi Ambient per a firmar-los.
  
Tercera
  
El present decret no és aplicable en aquelles finques agrícoles afectades pel traçat de la xarxa d'àrees tallafocs, mentre aquestes no es troben en explotació i no adquirisquen per abandó o cessament de l'explotació signes inequívocs del seu estat forestal, atesa la plena compatibilitat del manteniment de les pràctiques agrícoles tradicionals amb la finalitat buscada.
  
DISPOSICIONS FINALS
  
Primera
  
S'autoritza el conseller de Medi Ambient perquè, en el marc de les seues competències, dicte les disposicions necessàries per a l'execució i desplegament d'aquest decret.
  
Segona
  
El present decret entra en vigor l'endemà d'haver sigut publicat en el Diari Oficial de la Generalitat Valenciana.
  
València, 26 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Medi Ambient,
  
FERNANDO MODREGO CABALLERO
  
ANNEX III
  
Conveni de cooperació entre la Generalitat Valenciana i ...(entitat pública)..., per a l'execució i manteniment de la xarxa d'àrees tallafocs per a la defensa de les forests situades al marge esquerre del riu Cabriol davant el risc d'incendis forestals.
  
València, ... d... de ...
  
REUNITS
  
D'una banda, l'Hble. Sr. Fernando Modrego Caballero, el conseller de Medi Ambient, en nom i representació de la Generalitat Valenciana, expressament autoritzat per a aquest acte pel Decret 117/2001, de 26 de juny, del Govern Valencià.
  
D'una altra, el senyor/la senyora ... (nom i cognoms de l'alcalde, president, etc.), ...(càrrec), en nom i representació del/de l...(entitat pública), expressament autoritzat per a aquest acte per ...(ple, consell, etc.).
  
Ambdues parts es reconeixen mútuament competència i capacitat per a subscriure aquest conveni, i
  
MANIFESTEN
  
I. La Generalitat Valenciana és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que s'estableix en l'article 55 de la Llei 3/1993, de 9 de desembre, Forestal de la Comunitat Valenciana.
  
II. El Decret 117/2001, de 26 de juny, del Govern Valencià, pel qual es declaren les forests del marge esquerre del riu Cabriol com a zona d'actuació urgent (ZAU), per a defensar-les davant el risc d'incendis forestals, afecta el/s terme/s municipal/s d..., província d... .
  
III. El/La/L' ...(entitat pública) disposa de terrenys afectats pels treballs recollits en el projecte de silvicultura preventiva per a l'execució i manteniment de la xarxa d'àrees tallafocs per a la defensa de les forests situades al marge esquerre del riu Cabriol davant el risc d'incendis forestals, redactat amb aquest fi per la Direcció General de Recursos Forestals.
  
IV. El Decret 18/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, disposa que la Generalitat Valenciana pot establir convenis amb altres administracions públiques per a l'execució de mesures inajornables en àrees declarades zones d'actuació urgent, sent l'aportació de la Generalitat Valenciana la totalitat de la inversió a realitzar.
  
V. El programa 442.40 «Restauració i Protecció dels Recursos Naturals» recull en el capítol VI «Inversions reals», el manteniment i creació de noves infraestructures per a la prevenció d'incendis forestals.
  
De conformitat amb el que s'ha exposat, acorden la formalització del present conveni, d'acord amb les següents
  
ESTIPULACIONS
  
Primera
  
És objecte del present conveni la cooperació entre la Generalitat Valenciana i el/la/l' ...(entitat pública) per a l'execució i manteniment del projecte de la xarxa d'àrees tallafocs per a la defensa de les forests situades al marge esquerre del riu Cabriol davant el risc d'incendis forestals, als terrenys dels quals és titular, i on la gestió directa d'aquests no és competència de la Generalitat Valenciana.
  
Segona
  
Mitjançant el present conveni, el/la ...(entitat pública) aporta els terrenys de què es titular situats als termes municipals d...(municipi) que es detallen a continuació:
  
MUNICIPI POLÍGON PARCEL·LA SUBPARCEL·LA HA.AFECTADES
  
................ ................ .......................... ........................... .....................
  
................ ................ .......................... ........................... .....................
  
................ ................ .......................... ........................... .....................
  
TOTAL (HA.) ......................
  
Tercera
  
El/La/L'...(entitat pública) posa a disposició de la Conselleria de Medi Ambient aquests terrenys, mantenint les ocupacions i servituds que siguen compatibles amb els treballs forestals projectats, per un termini de deu anys, termini que es prorrogarà de forma automàtica en cicles consecutius de deu anys en el cas de no produir-se una denúncia expressa del conveni per cap de les parts.
  
Quarta
  
Els productes per a fusta amb aprofitament comercial que s'obtinguen dels treballs forestals s'han de posar a disposició d...(entitat pública) en carregador perquè es comercialitzen.
  
Per altra part, el/la/l' ...(entitat pública) està obligada a retirar la fusta del carregador en un termini de temps inferior a quatre mesos. En cas que no es retire la fusta en el termini fixat, la Generalitat Valenciana la decomissarà i, posteriorment, la destruirà o comercialitzarà.
  
Cinquena
  
La Conselleria de Medi Ambient ha d'aportar els estudis, projectes i pressupostos necessaris per a la realització de l'esmentada xarxa d'àrees tallafocs.
  
Sisena
  
La Conselleria de Medi Ambient assumeix, a càrrec als pressupostos, la direcció i execució dels treballs necessaris per a la creació de la xarxa d'àrees tallafocs, així com el manteniment d'aquestes durant la vigència del present conveni.
  
Setena
  
Els treballs necessaris per a l'execució de la xarxa d'àrees tallafocs s'han de finançar a càrrec del programa 442.40 «Restauració i Protecció dels Recursos Naturals».
  
El manteniment posterior i periòdic d'aquesta xarxa s'ha de finançar a càrrec del mateix programa, d'acord amb les previsions recollides en el projecte i fins als imports globals màxims que per a aquest fi destinen les corresponents lleis de pressupostos de la Generalitat Valenciana.
  
Huitena
  
S'estableix un termini de tres anys per a l'execució de la xarxa d'àrees tallafocs objecte d'aquest conveni.
  
Novena
  
En cas d'incompliment del que s'estableix en el present conveni, la Generalitat Valenciana, així com el/la/l' ...(entitat pública), pot, després de l'audiència de l'altra part, rescindir el conveni.
  
Deu
  
El present conveni té natura administrativa i, estant-hi exclosa l'aplicació directa de la legislació general de contractació administrativa, s'ha de regir per les seues pròpies normes i en allò no previst, supletòriament, pels principis d'aquesta legislació i els generals de l'ordenament administratiu.
  
Perquè conste als efectes oportuns i en prova de conformitat, firmen els compareixents el present document en exemplar quintuplicat i a un sol efecte, en el lloc i data indicats «ut supra».
  
El conseller de Medi Ambient, (càrrec entitat pública),
  
FERNANDO MODREGO CABALLERO (nom i cognoms)
  
ANNEX IV
  
Conveni a subscriure amb entitats privades que aporten escriptures de propietat o altra documentació vàlida en dret acreditativa de la propietat.
  
Conveni de cooperació entre la Generalitat Valenciana i ...(nom i cognoms interessat) per a l'execució i manteniment de la xarxa d'àrees tallafocs per a la defensa de les forests situades al marge esquerre del riu Cabriol davant el risc d'incendis forestals.
  
València, ... d... de ...
  
REUNITS
  
D'una banda, l'Hble. Sr. Fernando Modrego Caballero, conseller de Medi Ambient, en nom i representació de la Generalitat Valenciana, autoritzat per a aquest acte pel Decret 117/2001, de 26 de juny, del Govern Valencià.
  
D'una altra, el senyor/la senyora ...(nom i cognoms de la persona interessada), amb CIF número ..., en el seu nom.
  
Ambdues parts es reconeixen mútuament competència i capacitat per a subscriure el present conveni, i
  
MANIFESTEN
  
I. La Generalitat Valenciana és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que s'estableix en l'article 55 de la Llei 3/1993, de 9 de desembre, Forestal de la Comunitat Valenciana.
  
II. El Decret 117/2001, de 26 de juny, del Govern Valencià, pel qual es declaren les forests situades al marge esquerre del riu Cabriol com a zona d'actuació urgent (ZAU), per a defensar-les davant el risc d'incendis forestals, afecta el/s terme/s municipal/s d..., província de València.
  
III. El senyor/La senyora ...(nom i cognoms de la persona interessada) és propietari/tària de terrenys afectats pel treballs recollits en el projecte de silvicultura preventiva per a l'execució i manteniment de la xarxa d'àrees tallafocs per a la defensa de les forests situades al marge esquerre del riu Cabriol, davant el risc d'incendis forestals, redactat amb aquest fi per la Direcció General de Recursos Forestals.
  
IV. Els terrenys a què fa referència el present conveni no estan subjectes a cap tipus de consorci o conveni amb l'administració forestal per a repoblar-los.
  
V. El Decret 18/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, estableix que la Generalitat Valenciana pot realitzar accions concertades amb propietaris particulars mitjançant convenis en matèria de prevenció i extinció d'incendis forestals.
  
VI. El mateix Reglament de la Llei 3/1993, Forestal de la Comunitat Valenciana, en l'article 119, estableix que en els convenis establits per a dur a terme accions declarades obligatòries per al propietari per la Generalitat Valenciana en funció de la Llei Forestal, l'aportació d'aquesta ha de ser de la totalitat de la inversió a realitzar.
  
VII. El programa 442.40 «Restauració i protecció dels Recursos Naturals» recull en el capítol VI «Inversions reals», el manteniment i creació de noves infraestructures per a la prevenció d'incendis forestals.
  
VIII. El programa 442.40 «Restauració i Protecció dels Recursos Naturals», recull en el capítol IV «Transferència corrents», la línia 403/000/... d'indemnitzacions compensatòries per declaració com a zona d'actuació urgent mitjançant decret del Govern Valencià.
  
De conformitat amb el que s'exposa, acorden la formalització del present conveni, d'acord amb les següents
  
ESTIPULACIONS
  
Primera
  
És objecte del present conveni la cooperació entre la Generalitat Valenciana i el senyor/la senyora ...(nom i cognoms de la persona interessada) per a l'execució i manteniment del projecte de la xarxa d'àrees tallafocs per a la defensa de les forests del marge esquerre del riu Cabriol davant el risc d'incendis forestals, als terrenys dels quals és titular i on la gestió directa d'aquests terrenys no és competència directa de la Generalitat Valenciana.
  
Segona
  
Mitjançant el present conveni, el senyor/la senyora ...(nom i cognoms de la persona titular) aporta els terrenys de la seua propietat situats al terme municipal d... que es detallen a continuació:
  
MUNICIPI POLÍGON PARCEL·LA SUBPARCEL·LA HA.AFECTADES
  
................ ................ .......................... ........................... .....................
  
................ ................ .......................... ........................... .....................
  
................ ................ .......................... ........................... .....................
  
TOTAL (HA.) ......................
  
Tercera
  
El senyor/La senyora ...(nom i cognoms de la persona interessada), des del moment de la firma del present conveni i durant el període de vigència d'aquest, posa a disposició de la Conselleria de Medi Ambient aquests terrenys, mantenint-hi les ocupacions i servituds que siguen compatibles amb els treballs forestals projectats.
  
Quarta
  
El període de vigència del present conveni és de deu anys, prorrogables en períodes de deu anys, excepte denúncia de les parts.
  
Cinquena
  
Els productes per a fusta amb aprofitament comercial que s'obtinguen dels treballs forestals s'han de posar a disposició del senyor/de la senyora ...(nom i cognoms de la persona interessada) en carregador perquè es comercialitze.
  
Per la seua part, el senyor/la senyora ...(nom i cognoms de la persona interessada) està obligat/ada a retirar la fusta dels carregadors en un termini de temps inferior a quatre mesos. En cas de no retirar la fusta en el termini fixat, la Generalitat Valenciana la decomissarà i, posteriorment, la destruirà o comercialitzarà.
  
Sisena
  
La Conselleria de Medi Ambient ha d'aportar els estudis, projectes i pressupostos necessaris per a la realització de l'esmentada xarxa d'àrees tallafocs.
  
Setena
  
La Conselleria de Medi Ambient assumeix, a càrrec dels seus pressupostos, la direcció i execució dels treballs necessaris per a la creació de la xarxa d'àrees tallafocs, així com el manteniment d'aquestes durant la vigència del present conveni.
  
Huitena
  
El senyor/La senyora ...(nom i cognoms de la persona interessada) ha de rebre de la Generalitat Valenciana, pels deu primers anys de conveni, i en concepte d'indemnització compensatòria per les limitacions d'ús i de rendes futures en els esmentats terrenys, la quantitat de ... pessetes, equivalents a ... euros, d'acord amb la superfície i percentatge de la propietat afectada, estat de la vegetació i valoració unitària establida en el Decret 117/2001, de 26 de juny, del Govern Valencià, pel qual es declaren les forests situades al marge esquerre del riu Cabriol com a zona d'actuació urgent (ZAU) per a defensar-les davant el risc d'incendis forestals.
  
Les valoracions unitàries de les indemnitzacions compensatòries per als decennis futurs han de ser establides i revisades de forma periòdica mitjançant una ordre del conseller de Medi Ambient.
  
Novena
  
Els treballs necessaris per a l'execució de la xarxa d'àrees tallafocs s'han de finançar a càrrec del programa 442.40 «Restauració i Protecció dels Recursos Naturals».
  
El manteniment posterior i periòdic d'aquesta xarxa s'ha de finançar a càrrec del mateix programa, d'acord amb les previsions recollides en el projecte i fins als imports globals màxims que per a aquest fi destinen les corresponents lleis de pressupostos de la Generalitat Valenciana.
  
Deu
  
Les indemnitzacions compensatòries per limitacions d'ús i de rendes futures s'han de finançar a càrrec de la línia 403/000/... del capítol IV «Transferències corrents», inclòs en el programa 442.40. En el supòsit de rescissió per incompliment la persona interessada ha de reintegrar les quantitats percebudes.
  
Onze
  
S'estableix un termini de tres anys per a l'execució de la xarxa d'àrees tallafocs objecte d'aquest conveni.
  
Dotze
  
En cas d'incompliment del que s'estableix en el present conveni, la Generalitat Valenciana, així com el senyor/la senyora ...(nom i cognoms de la persona interessada), poden, després de l'audiència de l'altra part, rescindir el conveni.
  
Tretze
  
El present conveni té naturalesa administrativa i, estant-hi exclosa l'aplicació directa de la legislació general de contractació administrativa, es regeix per les seues pròpies normes, i en allò no previst, supletòriament, pels principis d'aquesta legislació i els generals de l'ordenament jurídic administratiu.
  
Perquè conste als efectes oportuns i en prova de conformitat, els compareixents firmen el present document per quintuplicat i a un sol efecte, en el lloc i data indicats ut supra.
  
El conseller de Medi Ambient, (el propietari/la propietària)
  
FERNANDO MODREGO CABALLERO (nom i cognoms).
  
ANNEX V
  
Conveni a subscriure amb entitats privades que no aporten en el moment de la firma del conveni escriptura o altra documentació acreditativa de la propietat vàlida en dret.
  
Conveni de cooperació entre la Generalitat Valenciana i ...(nom i cognoms persona o persones interessades)..., per a l'execució i manteniment de la xarxa d'àrees tallafocs per a la defensa de les forests situades al marge esquerre del riu Cabriol davant el risc d'incendis forestals.
  
València, ... d... de ...
  
REUNITS
  
D'una banda, l'Hble. Sr. Fernando Modrego Caballero, conseller de Medi Ambient, en nom i representació de la Generalitat Valenciana, autoritzat per a aquest acte pel Decret 117/2001, de 26 de juny, del Govern Valencià.
  
D'una altra, el senyor/la senyora ...(nom i cognoms persona o persones interessades), amb CIF número ..., en el seu nom.
  
Ambdues parts es reconeixen mútuament competència i capacitat per a subscriure el present conveni, i
  
MANIFESTEN
  
I. La Generalitat Valenciana és competent en matèria de planificació, coordinació i execució de les mesures i accions necessàries per a la prevenció i lluita contra els incendis forestals, segons el que s'estableix en l'article 55 de la Llei 3/1993, de 9 de desembre, Forestal de la Comunitat Valenciana.
  
II. El Decret 117/2001, de 26 de juny, del Govern Valencià, pel qual es declaren les forests del marge esquerre del riu Cabriol com a zona d'actuació urgent (ZAU), per a defensar-les davant el risc d'incendis forestals, afecta el/s terme/s municipal/s d..., província d... .
  
III. El senyor/La senyora ...(nom i cognoms de la persona o persones interessades) és/són propietari/tària (aris/tàries), segons acrediten documentalment mitjançant ..., de terrenys afectats pel treballs recollits en el projecte de silvicultura preventiva per a l'execució i manteniment de la xarxa d'àrees tallafocs per a la defensa de les forests situades al marge esquerra del riu Cabriol davant el risc d'incendis forestals, redactat amb aquest fi per la Direcció General de Recursos Forestals.
  
IV. Els terrenys a què fa referència el present conveni no estan subjectes a cap tipus de consorci o conveni amb l'administració forestal per a repoblar-los.
  
V. El Decret 18/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, Forestal de la Comunitat Valenciana, estableix que la Generalitat Valenciana pot realitzar accions concertades amb propietaris particulars mitjançant convenis en matèria de prevenció i extinció d'incendis forestals.
  
VI. El mateix Reglament de la Llei 3/1993, en l'article 119, estableix que els convenis establits per a dur a terme accions declarades obligatòries per al propietari per la Generalitat Valenciana en funció de la Llei Forestal, l'aportació d'aquesta ha de ser de la totalitat de la inversió a realitzar.
  
VII. El programa 442.40 «Restauració i Protecció dels Recursos Naturals» recull en el capítol VI «Inversions reals», el manteniment i creació de noves infraestructures per a la prevenció d'incendis forestals.
  
VIII. El programa 442.40 «Restauració i Protecció dels Recursos Naturals», recull en el capítol IV «Transferències corrent», la línia .../.../... d'indemnitzacions compensatòries per declaració com a zona d'actuació urgent mitjançant decret del Govern Valencià.
  
De conformitat amb el que s'ha exposat, acorden la formalització del present conveni, d'acord amb les següents
  
ESTIPULACIONS
  
Primera
  
És objecte del present conveni la cooperació entre la Generalitat Valenciana i el senyor/la senyora ... (nom i cognoms de la persona interessada) per a l'execució i manteniment del projecte de la xarxa d'àrees tallafocs per a la defensa de les forests situades al marge esquerre del riu Cabriol davant el risc d'incendis forestals, als terrenys dels quals és/són titular/s, i on la gestió directa d'aquests no és competència de la Generalitat Valenciana.
  
Segona
  
Mitjançant el present conveni, el senyor/la senyora ...(nom i cognoms de la persona interessada) aporta/ten els terrenys de la seua propietat situats al terme municipal d... que es detallen a continuació:
  
MUNICIPI POLÍGON PARCEL·LA SUBPARCEL·LA HA.AFECTADES
  
................ ................ .......................... ........................... .....................
  
................ ................ .......................... ........................... .....................
  
................ ................ .......................... ........................... .....................
  
TOTAL (HA.) ......................
  
Tercera
  
El senyor/La senyora ...(nom i cognoms de la persona o persones interessades), des del moment de la firma del present conveni i durant el període de vigència d'aquest, posa/sen a disposició de la Conselleria de Medi Ambient aquests terrenys, mantenint-hi les ocupacions i servituds que siguen compatibles amb els treballs forestals projectats.
  
Quarta
  
El període de vigència del present conveni és de deu anys, prorrogables en períodes de deu anys, excepte denúncia de les parts.
  
Cinquena
  
Els productes per a fusta amb aprofitament comercial que s'obtinguen del treballs forestals s'han de posar a disposició del senyor/de la senyora ...(nom i cognoms de la persona o persones interessades) en carregador, perquè es comercialitze sense càrrec de taxes administratives.
  
Per la seua part, el senyor/la senyora ...(nom i cognoms de la persona o persones interessades) està obligat/ada (ats/ades) a retirar la fusta dels carregadors en un termini de temps inferior a quatre mesos. En cas de no retirar la fusta en el termini fixat, la Generalitat Valenciana la decomissarà i, posteriorment, la destruirà o comercialitzarà.
  
Sisena
  
La Conselleria de Medi Ambient ha d'aportar els estudis, projectes i pressupostos necessaris per a la realització de l'esmentada xarxa d'àrees tallafocs.
  
Setena
  
La Conselleria de Medi Ambient assumeix, a càrrec dels seus pressupostos, la direcció i execució dels treballs necessaris per a la creació de la xarxa d'àrees tallafocs, així com el manteniment d'aquestes durant la vigència del present conveni.
  
Huitena
  
El senyor/La senyora ...(nom i cognoms de la persona o persones interessades) ha/n de rebre de la Generalitat Valenciana, una vegada presentada l'escriptura pública als seu nom, inscrita en el registre de la propietat, pels deu primers anys de conveni i en concepte d'indemnització compensatòria per les limitacions d'ús i de rendes futures en els esmentats terrenys, la quantitat de .... pessetes, ... euros, d'acord amb la superfície i percentatge de la propietat afectada, estat de la vegetació i valoració unitària establida en el Decret 117/2001, de 26 de juny, del Govern Valencià, pel qual es declaren les forests situades al marge esquerre del riu Cabriol com a zona d'actuació urgent (ZAU), per a defensar-les davant el risc d'incendis forestals. Mentrestant, la indemnització ha de ser depositada en la Caixa General de Depòsits.
  
Les valoracions unitàries de les indemnitzacions compensatòries per als decennis futurs han de ser establides i revisades de forma periòdica mitjançant una ordre del conseller de Medi Ambient.
  
Novena
  
Els treballs necessaris per a l'execució de la xarxa d'àrees tallafocs s'han de finançar a càrrec del programa 442.40 «Restauració i Protecció dels Recursos Naturals».
  
El manteniment posterior i periòdic d'aquesta xarxa s'ha de finançar a càrrec del mateix programa, d'acord amb les previsions recollides en el projecte i fins als imports globals màxims que per a aquest fi destinen les corresponents lleis de pressupostos de la Generalitat Valenciana.
  
Deu
  
Les indemnitzacions compensatòries per limitacions d'ús i de rendes futures s'han de finançar a càrrec de la línia .../.../... del capítol IV «Transferències corrents», inclòs en el programa 442.40. En el supòsit de rescissió per incompliment la persona interessada ha de reintegrar les quantitats percebudes.
  
Onze
  
S'estableix un termini de tres anys per a l'execució de la xarxa d'àrees tallafocs objecte d'aquest conveni.
  
Dotze
  
En cas d'incompliment del que s'estableix en el present conveni, la Generalitat Valenciana, així com el senyor/la senyora ...(nom i cognoms de la persona o persones interessades) pot/poden, després de l'audiència de l'altra part, rescindir el conveni.
  
Tretze
  
El present conveni té naturalesa administrativa i, estant-hi exclosa l'aplicació directa de la legislació general de contractació administrativa, es regeix per les seues pròpies normes i en allò no previst, supletòriament, pels principis d'aquesta legislació i els generals de l'ordenament jurídic administratiu.
  
I perquè conste als efectes oportuns, i en prova de conformitat, els compareixents firmen el present document per quintuplicat i a un sol efecte, en el lloc i data indicats «ut supra».
  
El conseller de Medi Ambient, (el/la (els/les) propietari/tària